Elena Bibescu

Elena Bibescu, sortzez Elena Costache Epureanu (Bârlad, Errumania, 1855 – Iasi, Errumania, 1902ko urriaren 18a) piano-jotzailea eta filantropoa izan zen, eta oso paper aktiboa izan zuen Parisko XIX. mendearen bukaerako arte-bizitzan.

 Bizitza 
Errumaniako Kontseiluko presidentearen alaba zen. Alexander Bibescu printzearekin ezkondu zen, eta hiru seme-alaba izan zituzten: Odo de Montesquiou kondesa eta Marcel Prousten bi lagun ospetsu, Emmanuel eta Antoine Bibesco printzeak (Washingtonen eta Madrilen enbaxadore izandakoa). Anna de Noailles idazlearen izeba izan zen.

Vienako Kontserbatorioan ikasi zuen eta Anton Rubinsteinen ikaslea izan zen. 

 Musikari ibilbidea 
1873 urtean egin zuen lehen agerraldia Bukaresten kontzertista gisa, eta Alexander Bibescu printzearen eskua izan zuen, George Bibesco Printzearen seme gazteena, Valakiako Hospodarra (euskaraz: Jauna).

Kontzertista-ibilbidearekin jarraitu zuen denboraldi batez, eta Franz Liszt erromantizismo garaiko hungariar musikagile, piano-jotzaile eta zuzendariaren laudorioak jaso zituen 1873 urteko urriaren 11n Caroline Sayn-Wittgenstein printzesari idatzitako gutun batean. Gero, Frantziara joan zen, bere herrialdeko gobernu-alderdia Bibescuren aurka zegoelako. 

XIX. mendearen bukaerako Parisko bizitza artistikoan paper aktiboa izan zuen. Bere aretoan pertsonaia intelektual ezagunak hartu zituen, hala nola Pierre Bonnard, Puvis de Chavannes, Edouard Vuillard, Henri Martin margolariak, Pierre Loti, Anatole France, Jules Lemaitre idazleak, Aristide Maillol eskultorea eta Debussy, Gounod, Saint-Saens, Massenet, Chausson, Fauré musikari garrantzitsuak eta bere herrikidea, Georges Enesco gaztea.

1902an minbiziaren ondorioz hil zen zenean, senarra 1908an Teatro d´Ambigúko Helen Reyes aktorearekin ezkondu zen, eta liskarrak eragin zituen bere familiarekin eta hiru seme-alaben lotsa.

 Erreferentziak 

 Bibliografia 
 Jean-Yves Tadic, Marcel Proust, Paris, Gallimard, 1996.
 Kanpo estekak 

Kategoria:Errumaniarrak
Kategoria:Minbiziak hildakoak
Kategoria:Emakume piano-jotzaileak
Kategoria:Errumaniako piano-jotzaileak
Kategoria:Printzesak
Kategoria:Emakume filantropoak